KOMISIJOS SPRENDIMAS
2008 m. liepos 4 d.
iš dalies keičiantis Sprendimo 2003/467/EB III priedą dėl Lenkijos regionų, kuriuose oficialiai nenustatyta galvijų enzootinės leukozės, sąrašo
(pranešta dokumentu Nr. C(2008) 3284)
(Tekstas svarbus EEE)
(2008/576/EB)
EUROPOS BENDRIJŲ KOMISIJA,
atsižvelgdama į Europos Bendrijos steigimo sutartį,
atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (1), ir ypač į jos D priedo I skyriaus E dalį,
kadangi:
(1)
Direktyvoje 64/432/EEB numatyta, kad, laikantis toje direktyvoje nustatytų sąlygų, gali būti paskelbta, jog valstybėje narėje arba jos dalyje enzootinės galvijų leukozės oficialiai nenustatyta.
(2)
Valstybių narių regionai, kuriuose nenustatyta enzootinės galvijų leukozės, yra išvardyti 2003 m. birželio 23 d. Komisijos sprendimo 2003/467/EB, nustatančio tam tikrose valstybėse narėse ar valstybių narių regionuose, kuriuose oficialiai nenustatytos tuberkuliozė, bruceliozė ir enzootinė galvijų leukozė, galvijų bandų statusą, III priede (2).
(3)
Tame Sprendime, iš dalies pakeistame Sprendimu 2008/404/EB, išvardinta aukštesnio administracinio vieneto (vaivadijos) 12 administracinių regionų (apskritys, lenkų kalba powiaty), kuriuose enzootinės galvijų leukozės oficialiai nenustatyta.
(4)
Lenkija pateikė Komisijai dokumentus, kuriais įrodoma, kad to aukštesnio administracinio vieneto (vaivadijos) 13 administracinių regionų (apskritys, lenkų k. - powiaty) laikomasi atitinkamų Direktyvoje 64/432/EEB nustatytų sąlygų, tam, kad jie būtų laikomi Lenkijos regionais, kuriuose enzootinės galvijų leukozės oficialiai nenustatyta.
(5)
Įvertinus šiuos dokumentus, minėtus Lenkijos regionus (apskritys, lenkų k. - powiaty) reikėtų pripažinti šios valstybės narės regionais, kuriuose enzootinės galvijų leukozės oficialiai nenustatyta.
(6)
Todėl reikėtų atitinkamai iš dalies pakeisti Sprendimo 2003/467/EB III priedą.
(7)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2003/467/EB III priedo 2 skyriuje, Lenkijai skirtuose įrašuose, įrašas apie Pakarpatės (Podkarpackie) vaivadiją, pakeičiamas taip:
-
„Pakarpatės (Podkarpackie) vaivadija
Powiaty:
bieszczadzki, brzozowski, dębicki, jarosławski, jasielski, kolbuszowski, krośnieński, Krosno, leski, leżajski, lubaczowski, łańcucki, mielecki, niżański, przemyski, Przemyśl, przeworski, ropczycko-sędziszowski, rzeszowski, Rzeszów, sanocki, stalowowolski, strzyżowski, Tarnobrzeg, tarnobrzeski.“
2 straipsnis
Šis sprendimas yra skirtas valstybėms narėms.
Parengta Briuselyje, 2008 m. liepos 4 d.